**ՈՐՈՇՈՒՄ**

**Կատարողական վարույթը կասեցնելու մասին**

**04.06.2018թ. ք.Երևան**

Հարկադիր կատարումն ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող, արդարադատության մայոր Էդգար Ղազարյանս ուսումնասիրելով 31.05.2018թ. վերսկսված թիվ 01909966 և թիվ 04030107 կատարողական վարույթների նյութերը.

**ՊԱՐԶԵՑԻ**

Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից տրված թիվ ԵԱՔԴ/1567/02/16 կատարողական թերթի համաձայն պետք է՝ պատասխանող Արթուր Նորայրի Գազազյանից հօգուտ <<Կոնվերս Բանկ>> ՓԲԸ-ի բռնագանձել 48․247 ԱՄՆ դոլար, 33․000 ՀՀ դրամ և վճռով հաշվեգրվելիք տոկոսագումարները և տույժերը՝ համապատասխան ժամանակահատվածների համար։ Գումարի բռնագանձումը տարածել գրավի առարկա հանդիսացող Արթուր Գազազյանին և Աննա Անախասյանին պատկանող՝ ք․Երևան, Մամիկոնյանց փողոցի 50 շենքի թիվ 39 բնակարան հասցեում գտնվող 62․7 քմ ընդհանուր մակերեսով անշարժ գույքի, այդ թվում 0․1434,21 հա ընդհանուր մակերեսով հողատեսքի նկատմամբ, ինչպես նաև բռնագանձել բռնագանձվող գումարի 5 տոկոսը՝ որպես կատարողական գործողությունների կատարման ծախս:

Պահանջատիրոջ գրության համաձայն պատասխանողների պարտավորությունը 03․05․2018թ-ի դրությամբ բանկի հանդեպ կազմում է 77․414 ԱՄՆ դոլար, 33․000 ՀՀ դրամ և 471․567 ՀՀ դրամ՝ որպես նախապես վճարված պետական տուրքի գումար։

Պարտապանի գույքը բավարար չէ պահանջատիրոջ պահանջները կատարելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**ՈՐՈՇԵՑԻ**

Կասեցնել՝ 31.05.2018թ. վերսկսված թիվ 01909966 և թիվ 04030107 կատարողական վարույթները 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել **www.azdarar.am** ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Ավագ հարկադիր կատարող,**

**արդարադատության մայոր Է․Ղազարյան**